Jólakokteillinn Tommi og Jenni er uppskrift dagsins . Aðventumolann má sjá hér í spilaranum að neðan en uppskrift og leiðbeiningar er að finna neðar í fréttinni . Aðventumolar Árna í Árdal eru á dagskrá Stöðvar 2 klukkan 19.10 alla daga fram að jólum nema á föstudögum eru þeir sýndir beint á eftir Allir geta dansað . Tommi og Jenni ( Tom and Jerry ) var vinsæll jólakokteill sem blaðamaðurinn Pierce Egan átti heiðurinn að . Hann nefndi kokteilinn eftir aðalpersónum í bók sinni Life in London sem kom út árið 1820 og á drykkurinn því ekki skylt með teiknimyndapersónunum frægu . Kokteillinn var geysivinsæll í Bandaríkjunum á nítjándu öld og fyrri hluta þeirrar tuttugustu en féll í gleymsku um miðbik 20. aldarinnar , nema þá í miðríkjunum þar sem hann er enn í miklum metum . Eggjafroða - Aðskiljið eggin og setjið rauðurnar og hvíturnar í sitthvora stóru skálina . Blandið flórsykri við rauðurnar og þeytið með handþeytara þar til blandan er orðin létt og ljós . Bætið þá vanilludropunum og öllu kryddinu út í og blandið vel saman . Þrífið píska handþeytarans vel og gætið þess að engin eggjarauða sé eftir á þeim . Þeytið eggjahvíturnar með vínsteininum þar til þær eru orðnar stífar og gljáandi . Hrærið þriðjungi hvítanna við eggjakremið til að létta kremið aðeins . Bætið þá við restinni af eggjahvítunum og blandið varlega saman . Kokteill - Hitið glösin upp með sjóðandi vatni . Hrærið aðeins upp í eggjafroðunni og setjið í hvert glas þannig að þau séu hálffullt . Bætið romminu og koníakinu út í . Fyllið glösin með flóaðri mjólk . Notið töfrasprota til að þeyta mjólkina og búa þannig til mjólkurfroðu . Setjið væna skeið af froðunni ofan á hvern drykk og rífið að lokum dálítið af múskathnetunni yfir . Berið strax fram .